Tarybos reglamentas (EB) Nr. 2535/95
1995 m. spalio 24 d.
iš dalies keičiantis Reglamentą (EEB) Nr. 3730/87, nustatantį bendrąsias maisto iš intervencinių atsargų tiekimo paskirtoms organizacijoms, jį skirstančioms labiausiai nepasiturintiems asmenims Bendrijoje, taisykles
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Reglamentu (EEB) Nr. 3730/87 [3] nustatytos skurdžiausių Bendrijos gyventojų aprūpinimo maistu priemonės yra grindžiamos turimomis viešosiomis atsargomis, kurias supirko intervencinės agentūros, taikydamos bendruosius rinkų organizavimo principus; kadangi dėl kai kurių pagrindinių produktų trūkumo tam tikru metų laikotarpiu gali būti sunku įgyvendinti metinį maisto tiekimo planą; kadangi ši grėsmė gali padidėti atsižvelgiant į priemones, kurių buvo imtasi siekiant kuo veiksmingiau kontroliuoti rinką ir suderinti gamybą bei poreikius; kadangi tokiomis aplinkybėmis ir nekeliant pavojaus tiekimo programoms atrodo, kad būtų tikslinga laikinai numatyti galimybę kaupti minimus produktus Bendrijos rinkoje, tačiau tokiomis sąlygomis, kurios nepakenktų intervencijai supirktų produktų tiekimo principui;
kadangi siekiant garantuoti patenkinamą šių priemonių valdymą taip pat būtų tikslinga numatyti galimybę Bendrijos rinkoje kaupti produktus ir tada, kai metinio tiekimo plano įgyvendinimas verčia, atsižvelgiant į Bendrijos viešųjų atsargų geografinį išsidėstymą, keistis nedideliais intervencinių produktų kiekiais tarp dviejų arba daugiau valstybių narių;
kadangi reikėtų numatyti, kad šis reglamentas būtų taikomas vos pradėjus įgyvendinti metinį tiekimo planą,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3730/87 1 straipsnis papildomas šiomis pastraipomis:
"Jei įgyvendinant pirmoje pastraipoje minimą metinį planą Bendrijos intervencinėse atsargose laikinai nėra atitinkamo produkto, atitinkamas jo kiekis, reikalingas, kad vienoje arba daugiau valstybių narių būtų įgyvendintas minėtas planas, gali būti sukauptas Bendrijos rinkoje. Produktas gali būti kaupiamas Bendrijos rinkoje ir tada, kai planas bus įgyvendintas valstybėms narėms keičiantis nedideliais intervencinių produktų kiekiais, kuriuos turi ne ta valstybė narė, kuriai ar kurioms to produkto reikia.
Kai intervencinėse atsargose nėra jautienos, Bendrijos rinka gali supirkti bet kurį kitą mėsos produktą.
Produktų sukaupimo Bendrijos rinkoje sąlygos nustatomos 6 straipsnyje nustatyta tvarka."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1995 m. spalio 24 d.